Opis: GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Povjerenstvo za procjenu šteta**

**od elementarnih nepogoda**

KLASA:920-02/25-01/3

URBROJ:2186-3-01/1-25-3

Cestica, 08.08.2025.

**JAVNI POZIV  
ZA PRIJAVU ŠTETE NASTALE USLIJED PRIRODNE NEPOGODE SUŠE  
NA PODRUČJU OPĆINE CESTICA**

**I.**

U skladu sa Zakonom o ublažavanju i uklanjanju posljedica šteta od prirodnih nepogoda (dalje u tekstu: Zakon, „Narodne novine“ broj 16/19) pozivaju se oštećenici s područja općine Cestica na čijim poljoprivrednim površinama je nastala šteta od prirodne nepogode – suše, da podnesu prijavu štete Općini Cestica.

Župan Varaždinske županije donio je 7. kolovoza 2025. godine,  Odluku o proglašenju prirodne nepogode za područje Gradova: Ludbreg i Novi Marof i Općina: Vidovec, Cestica, Petrijanec, Sračinec, Maruševec, Klenovnik, Sveti Đurđ, Veliki Bukovec i Mali Bukovec, zbog suše i natprosječno visokih temperatura u lipnju i srpnju 2025. godine od suše i natprosječno  visokih temperatura.

**II.**

Štete se prijavljuju na zakonom propisanom **Obrascu PN** koji mora biti popunjen u cijelosti i ovjeren potpisom.

Uz Obrazac PN, potrebno je dostaviti sljedeću dokumentaciju:

* presliku Zahtjeva OPG-a za potporu za 2025. godinu (AGRONET)

U prijavi je potrebno navesti sljedeće:

* broj ARKOD čestice,
* površinu (u hektarima),
* postotak oštećenja.

**III.**

Potpune i čitko ispunjene te ovjerene prijave na propisanom obrascu PN mogu se dostaviti putem e-mail-a Općine Cestica: [opcina@cestica.hr](mailto:opcina@cestica.hr) ili osobnom dostavom u Jedinstveni upravni odjel Općine Cestica, Dravska 1a.

**IV.**

**Rok za prijavu šteta je 8 (osam) dana od dana donošenja Odluke o proglašenju prirodne nepogode suše, odnosno do 18. kolovoza 2025. godine, radnim danom u vremenu od 11:00 do 14:00 sati.**

**V.**

Upiti u vezi prijava štete primaju se radnim danom od 8 do 14 sati na telefon: 042/724-824 ili putem e-maila: [opcina@cestica.hr](mailto:opcina@cestica.hr).

Povjerenstvo za procjenu šteta od elementarnih nepogoda